kardosdrur/scandi-wiki huggingface dataset:
Caracal (Rumænien)

Caracal (rumænsk udtale: [kaˈrakal] ) er en by i distriktet i Olt i Rumænien, beliggende i den historiske region Oltenien, på sletterne mellem de nedre løb af floderne Jiu og Olt. Regionens sletter er kendt for deres  kornproduktion, og gennem århundreder har Caracal været handelscentrum for regionens landbrugsproduktion. Caracal har et indbyggertal på , og er den næststørste by i regionen.

Historie
I slutningen af det 19. århundrede og i første halvdel af det 20. århundrede oplevede Caracal en betydelig vækst, og regionen blev en af de vigtigste landbrugsregioner i Rumænien. Caracal var regionens hovedstad og sæde for det tidligere didstrikt, Romanați. Anden Verdenskrig og det kommunistiske regime medførte forandringer i denne region og i byen Caracal. Under Anden Verdenskrig blev lå en Nazi koncentrationslejr  i nærheden af byen. Den kommunistiske regering, som opløste Romanați distriktet, indførte industrialiseringplaner, og Caracal oplevede fortsat økonomisk vækst gennem etablering af industrianlæg i tekstilindustrien.

Byen gennemgik store forandringer efter Nicolae Ceaușescu-regimet blev væltet af 1989-revolutionen, og mange fabrikker kollapsede under presset fra privatiseringen.

Kilder og henvisninger

Byer i distriktet Olt
Curtis Jones

Curtis Julian Jones (født 30. januar 2001) er en engelsk fodboldspiller, der spiller på midtbanen for Premier League-klubben Liverpool F.C.

Klubkarriere

Ungdom 
Jones begyndte at spille for Liverpool F.C. som niårig. I januar 2018 kom han på klubbens U/23-hold, og han underskrev sin første kontrakt 1. februar samme år. 

Senere samme år blev han en del af førsteholdstruppen og opnåede at blive udtaget til kamp, dog uden at få debut. Denne kom 7. januar 2019 i en FA Cup-kamp mod Wolverhampton.

Liverpool 
Curtis Jones fik debut i Premier League, da han blev skiftet ind i kampen mod AFC Bournemouth 7. december 2019.

5. januar 2020 scorede Jones sit første mål, da Liverpool sparede de fleste af de etablerede spillere, men trods alt vandt 1-0 i FA Cup-kampen mod lokalrivalerne fra Everton F.C. 

Jones har siden forlænget sin kontrakt med Liverpool, senest i november 2022, så den løber til juni 2027.

Landshold 
Curtis Jones har spillet på flere af de engelske ungdomslandshold, og siden 2020 har han spillet 12 kampe for .

Privatliv 
Jones blev født i Liverpool, Merseyside, og voksede op i området Toxteth.

Referencer

Eksterne henvisninger 

Fodboldspillere fra England
Fodboldspillere fra Liverpool F.C.
Balş

Balș (rumænsk udtale: [balʃ] ) er en by i distriktet  Olt i Oltenien, Rumænien. Byen, der har  indbyggere, administrerer tre landsbyer: Corbeni, Româna og Teiș.

Geografi
Balș ligger på den Valakiske slette og ligger på bredden af floden Olteț. Den er beliggende i den nordvestlige del af distriktet, på grænsen til Dolj , 26 km vest for distriktsbyen Slatina.

Kilder og henvisninger

Byer i distriktet Olt
Teddy Richert

Teddy Richert (født 21. september 1974 i Avignon, Frankrig) er en fransk tidligere fodboldspiller (målmand). Han spillede 11 sæsoner hos Sochaux og vandt begge de franske pokalturneringer, Coupe de France og Coupe de la Ligue, med klubben. I 2007, samme år som Sochaux vandt Coupe de France, blev han kåret til årets målmand i den franske Ligue 1.

Efter sit karrierestop har Richert fungeret som målmandstræner i både Toulouse FC og Montpellier.

Titler 
Coupe de la Ligue
 2004 med Sochaux

Coupe de France
 2007 med Sochaux

Referencer

Eksterne henvisninger 

Fodboldspillere fra Frankrig
Personer fra Avignon
Sébastien Grax

Sébastien Grax (født 23. juni 1984 i Le Creusot, Frankrig) er en fransk tidligere fodboldspiller (angriber). Han spillede hele karrieren i hjemlandet, hvor han blandt andet repræsenterede Monaco, Troyes og Sochaux. I 2007 var han med til at vinde den franske pokalturnering Coupe de France med Sochaux, efter finalesejr over Marseille.

Grax nåede aldrig at repræsentere det franske A-landshold, men spillede to kampe for landets U/21-landshold.

Titler 
Coupe de France
 2007 med Sochaux

Referencer

Eksterne henvisninger 

Fodboldspillere fra Frankrig
Sportsklatring

Sportsklatring er en gren indenfor klatring. Sportsklatring går ud på at klatre på færdiglavede klatrevægge, udendørs eller indendørs. Ruterne er sikret med bolte, og der kræves mindre udstyr og viden om sikring og rebarbejde end ved traditionel klatring. Sportsklatring er den mest udbredte form for klatring på verdensplan, og er også en konkurrencesport. Sportsklatring blev taget på det olympiske program som disciplin første gang ved sommer-OL i 2020.

Der er tre konkurrenceformer inden for international sportsklatring på klatrevæg:
 Bouldering: Klatring i lav højde (4,5 m), hvor man arbejder på at løse forskellige problemer. Gennemførelsen kræver ofte flere forsøg.
 Lead: Svarer en del til bouldering, men inddrager også udholdenhed. Her får klatreren kun ét forsøg til at gennemføre en højere bane (15 m).
 Speed: Her er opgaven at gennemføre en kendt høj bane (15 m) så hurtigt som muligt.

I flere tilfælde konkurreres enten i en kombination af de tre discipliner, enten som eneste konkurrence (fx ved OL) eller ved siden af de enkelte discipliner (fx ved VM).

Sporten er internationalt organiseret under det Internationale Klatring- og Bjergbestigningsforbund (UIAA) og i Danmark i Dansk Klatreforbund.

Referencer

Eksterne henvisninger 

Sportsgrene
Klatring
Philip Levald

Philip Levald (6. mai 1840 i København - 4. januar 1887) var en dansk fotograf med speciale i portrætter.

Familie 
Philip var søn af guldsmed Jacob Abraham Levald (1806/07 i Helsingør- 12. august 1871) og Henriette  /Jette Heimann /Heymann (4. maj 1813 i København - 12. februar 1898 i København). Selvom der står i folketællingen fra 1840, at de er ugifte, var de dog blevet gift den 13. november 1833. Foruden Philip havde de følgende børn
Isidor Jacob, født den 30. november 1834 i København 
Rosette, født 4. august  1838 i København
Betty, født den 12. april 1842 i København
Frederikke, født den 20. mai 1844 i København
 Fanny, født den 13. mai 1850 i København

Liv 
Philip virkede som fotograf for det meste i Assens og i Helsingør. Han var i Assens fra 1866. Her havde han atelieret på Torvet - Østergade 16. I 1880 er han i København. Den 1. juli åbnede han sit atelier i St. Strandstræde 6. Fra 1881 er han virksom i Helsingør, hvor han dør den 4. januar 1887, 46 år gammel i Stengade 32.
Philip blev begravet på Den Mosaiske Gravplads i Møllegade, på Nørrebro, København.

Kilder

Links 
Levald på fotohistorie.com

Fotografer fra Danmark
Jøder fra Danmark
Corabia

Corabia (rumænsk udtale: [koˈrabi.a]) er en lille Donauhavn i distriktet Olt i Oltenien, Rumænien, som har  indbyggere. Før Anden verdenskrig var en del af det nu opløste distrikt Romanați. På den anden side af Donau fra Corabia ligger den bulgarsken landsby Gigen.

Geografi
Corabia ligger i den sydlige del af distriktet Olt, på venstre bred af Donau, på grænsen til Bulgarien.  Den administrerer to landsbyer, Tudor Vladimirescu og Vârtopu. Byen huser en fodboldklub, flere butikker og barer, det "hemmelige springvand" (et usædvanligt stykke ingeniørkunst); den ortodokse katedral Den Hellige Treenighed (en af de største bygninger af sin art i Rumænien), samt en monumental statue midt på byens torv til minde om brugen af Corabias faciliteter i det første angreb under den rumænske selvstændighedskrig i 1877. Corabia har også et vigtigt arkæologisk museum med  bl.a. en bemærkelsesværdig samling af romersk keramik. Fra byens havn kan man foretage udflugter langs Donau med stop ved den nærliggende ø Băloi.

Historie
Nedenfor Corabia, omkring den tidligere landsby Celei, ligger resterne af Sucidava, en gammel dakisk og romersk by og fæstning. I nærheden af byen byggede kejser Konstantin den Store den længste europæiske bro over Donau (2.437 m). Broen blev ødelagt under avar-invasionerne, sandsynligvis i det 7. århundrede.  Ruinerne indeholder også et gammelt romersk bad og en gammel basilika.  Navnet Corabia afspejler det faktum, at den nye bebyggelse blev bygget af resterne af et forlist Genoisk skib (corabia er en rumænsk betegnelse for "sejlskib", der specifikt bruges om "galease"). Den blev en blomstrende havn i 1880'erne.

Under kommunistiske regime udviklede Corabia sig til en betydelig produktionsby med en sukkerfabrik, møbelfabrik, garveri, en fiberproduktionsfabrik og forskellige andre faciliteter. I nyere tid er byens befolkning dog svundet ind. Mange indbyggere er flyttet til større byer i kølvandet på lukningen af mange af Corabias fabrikker.

Gallery

Kilder og henvisninger

Byer i distriktet Olt
Billedkunstnernes Forbund

Billedkunstnernes Forbund (forkortet BKF) er en faglig organisation for danske billedkunstnere. Forbundet blev stiftet i 1969 ved en sammenlægning af de tidligere organisationer Malende Kunstneres Sammenslutning, Dansk Billedhuggersamfund og Grafisk Kunstnersamfund. Foruden malere, billedhuggere og grafikere optages nu også andre slags billedkunstnere, blandt andet fotografer og kunsthåndværkere.

Billedkunstnernes Forbund havde omkring 1200 medlemmer i 2006. Det var vokset til ca. 1700 medlemmer i 50-års jubilæumsåret 2019. BKF repræsenterer billedkunsterne i ophavsretslige, kulturpolitiske og faglige råd og nævn, blandt andre i Statens Kunstfond og Copydan Billeder (VISDA).

Billedkunstnernes Forbund er medlem af Dansk Kunstnerråd.

Forpersoner gennem tiderne 
Forbundet har haft følgende forpersoner:
 1969-1971: Erik Bøttzauw
 1971: Poul Eje
 1971-1980: Ingen forperson i denne periode. BKF ledtes af skiftende tremandstrojkaer af  bestyrelsesmedlemmer.
 1980-1982: Ole Vincent Larsen
 1982-1987: Erik Mosegård Jensen
 1988-1990: Lise Ring
 1990-1992: Steffen Lüttge
 1992-1993: Lise Ring
 1993-1995: Jane Balsgaard
 1995-1996: Poul Agger
 1996: Jane Ring og Jo Møller
 1997-2000: Jane Balsgaard
 2000-2003: Morten Skriver
 2003-2007: Cai Ulrich von Platen
 2007-2010: Nanna Gro Henningsen
 2010-2015: Bjarne Werner Sørensen
 2015-2022: Nis Rømer
 Fra 2022: Marie Thams

Referencer 

Etableret i 1969
Brancheforeninger i Danmark
Maus

Maus kan henvise til:

 Panzer VIII Maus – udviklingsprojekt af en kæmpemæssige kampvogn
 Maus (tegneserie) – grafisk roman af Art Spiegelman
The Celts (sang)

"The Celts" er en sang af den irske musiker Enya fra hendes album Enya (1987). Den blev oprindeligt brugt som B-side til singlen "I Want Tomorrow", der blev udgivet i 1987. Da albummet blev genudgivet i 1992 og blev samtidig omdøbt til The Celts, hvor titelsangen blev udgivet som single, der toppede som nummer 29 på UK Singles Chart.

Sangen er på irsk og det var temasangen til BBC-dokumentaren The Celts og Channel 4's dækning af Gaelic Games. Musikvideoen blev filmet på Bodiam Castle. B-siden på singlen, "Eclipse", er sangen "Deireadh An Tuath" (der blev udgivet på Enya/The Celts album) spille baglæns.

Hitlister

Referencer

Eksterne henvisninger 
 

Enya-sange
Sange fra 1992
Danske Populærautorer

Danske Populærautorer (forkortet DPA) er en dansk forening af komponister og tekstforfattere der laver underholdnings-, film- og børnemusik. Foreningen blev stiftet i 1918 med navnet Dansk Revyforfatter og Komponistforbund. Der var 254 medlemmer i 1995 .

Eksterne henvisninger

Referencer 

Foreninger fra Danmark
Etableret i 1918
Usk (flod)

Usk er en flod () der har sit udspring på de nordlige skråninger af Black Mountain (y Mynydd Du) i Wales, i den vestligste del af Brecon Beacons National Park. Oprindeligt dannede den grænsen mellem Carmarthenshire og Powys, og flyder nordpå ind i Usk Reservoir, og herefter østpå via Sennybridge til Brecon før den drejer mod sydøst ved Talybont-on-Usk, Crickhowell og Abergavenny hvorefter den tager en mere sydlig retning.

Efter byen Usk løber floden forbi det romerske legionærfort Caerleon og flyder igennem hjrtet af byen Newport og udmunder i floden Severn ved Uskmouth efter Newport nær Newport Wetlands. Floden er omkring 125 km lang.

Monmouthshire and Brecon Canal følge Usk i størstedelen af kanalens længde.

Referencer

Eksterne henvisninger 

Floder i Wales
Michel Heßmann

Michel Heßmann (født 6. april 2001 i Münster) er en cykelrytter fra Tyskland, der er på kontrakt hos .

Efter at han i sæsonerne 2020 og 2021 havde kørt for , blev han fra starten af 2022-sæsonen rykket op på World Tour-holdet  på en treårig kontrakt.

Referencer

Eksterne henvisninger 

 
 

Mandlige cykelryttere fra Tyskland
Personer fra Münster
Niels Madsen (jurist)

Niels Madsen (født 6. marts 1916 i København, død 17. marts 2006) var en dansk jurist og departementschef i Justitsministeriet fra 1968 til 1986.

Niels Madsen var søn af bager Olaf Axel Edvin Madsen og Nelly Marianne Jensen. Han blev gift i Gentofte 20. januar 1938 med Grethe Olga Larsen (født 1917).

Niels Madsen var ansat i Københavns Kommune i årene 1932-45. Mens han var elev i Københavns Kommunes Forsørgelsesvæsen, læste han til student i sin fritid. Han blev student fra Statens og Hovedstadskommunernes Kursus i 1938 og cand.jur. i 1945 med fineste førstekarakter og blev samme år ansat i Justitsministeriet, hvor han i 1955 blev fuldmægtig. Han blev kontorchef i 1959 og departementschef i 1968. Han fratrådte stillingen som departementschef, da han blev 70 år i 1986. Han var fra 1985 tilknyttet Den Internationale Voldgiftsret i Haag. 

Madsen var ridder af Dannebrog.

Referencer 

Departementschefer i Justitsministeriet
Jurister fra Danmark
Riddere af Dannebrog
Greensboro

Greensboro (, tidligere Greensborough) er administrationsbyen Guilford County i North Carolina, USA. Det er den tredjemest befolkningsrige by i North Carolina efter Charlotte og hovedstaden Raleigh og den største by i Piedmont Triad metropolitan region. Ved folketællingen i 2020 var befolkningstallet 299.035. Tre store motorveje (Interstate 40, Interstate 85 og Interstate 73) i Piedmontregionen i det centrale North Carolina krydser hinanden ved Greensboro.

I 1808 blev Greensborough (stavemåden indtil 1895) planlagt omkring en central retsbygning som skulle afløse Guilford Court House som countysæde. Domstolen blev således placeret tættere på det geografiske centrum i Guilford County, på et sted, der på det tidspunkt var lettere at nå for størstedelen af områdets borgere, som rejste til hest eller til fods.

Referencer 

Byer i North Carolina
Phil Bauhaus

Phil Bauhaus (født 8. juli 1994 i Bocholt) er en cykelrytter fra Tyskland, der er på kontrakt hos .

Referencer

Eksterne henvisninger 

 
 
 

Mandlige cykelryttere fra Tyskland
Thomas Hestbæk Andersen

Thomas Hestbæk Andersen (født i 1975) er dansk sprogforsker og direktør for Dansk Sprognævn.

Uddannelse og karriere 
Thomas Hestbæk Andersen har en ph.d. (2003) i dansk fra Institut for Sprog og Kommunikation, Syddansk Universitet, og en kandidatgrad fra samme universitet.

Han blev ansat som amanuensis i dansk virksomhedskommunikation ved Institut for Sprog og Kommunikation på Syddansk Universitet i 2003 og blev senere adjunkt og lektor på samme institut. Her har han været centerleder for Centre for Multimodal Communication.

Han blev direktør for Dansk Sprognævn i 2019.

Ledelse 
Thomas Hestbæk Andersen har været forskningsleder og bevillingshaver for "Resemina" ("The digital resemiotisation of buying and selling interaction"), et Velux-finansieret kernegruppeprojekt. Han har også været projektleder for "Teksten i grammatikken" og forskergruppeleder for Multimodality, Choice and Text.

Tillidsposter 
Thomas Hestbæk Andersen er medlem af bestyrelsen for Danske Taler og har været medlem af forskningsudvalget for Institut for Sprog og Kommunikation på Syddansk Universitet. Han har også været medlem af Akademisk råd for Humaniora og af Studienævn for International Virksomhedskommunikation på samme universitet.

Referencer 

Alumni fra Syddansk Universitet
Ansatte ved Syddansk Universitet
Sprogvidenskabsfolk fra Danmark
Personer i Dansk Sprognævn
Niels Madsen

Niels Madsen kan henvise til

 Niels Madsen (gårdejer) (1813-1868) – jurist og gårdejer, medlem af Den Grundlovgivende Rigsforsamling 1848-49 (N. Madsen)
 Niels Madsen (jurist) (1916-2006) – dansk departementschef
 Niels Madsen (bokser) (født 1964) – dansk amatørbokser og olympisk deltager
 Niels Madsen (biolog) (født 1967) – dansk professor
 Niels Peter Madsen, kendt som N.P. Madsen (1860-1916) – dansk salmedigter
 Nils Madsen (født 1943) – dansk arkitekt og professor emeritus.
Rio Open 2024

Rio Open 2024 er en tennisturnering, der bliver spillet udendørs på røde grusbaner i Jockey Club Brasileiro i Rio de Janeiro, Brasilien i perioden . - . februar 2024. Det er den niende udgave af Rio Open siden den første turnering i 2014, og turneringen blev afviklet under navnet Rio Open presented by Claro på grund af et sponsorat fra Claro. Turneringen er en del af ATP Tour 2024 i kategorien ATP Tour 500.

Præmier 

Den samlede præmiesum for turneringen androg $ ?.???.???, hvilket var en stigning på ??? % i forhold til året før. Præmiesummen var fordelt som angivet nedenfor.

Herresingle

Hovedturnering 

I hovedturneringen deltog 32 spillere, der var fordelt på:
 ??? spillere, der havde kvalificeret sig i kraft af deres placering på ATP's verdensrangliste pr.  20 (seks uger før turneringens start).
 ??? spillere, der havde modtaget et wildcard (markeret med WC).
 ??? spillere, der kvalificeret sig til hovedturneringen fra kvalifikationsturneringen (markeret med Q).
 ??? spillere, der var gået videre til hovedturneringen fra kvalifikationsturneringen som lucky loser (markeret med LL).

Resultater

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen. ??? af de 16 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble

Hovedturnering 

Hovedturneringen havde deltagelse af 16 par, der fordelte sig på:
 13 par, der havde kvalificeret sig i kraft af deres placering på ATP's verdensrangliste.
 to par, der havde modtaget et wildcard (markeret med WC).
 et par, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen i herredouble havde deltagelse af fire par, der spillede om den sidste ledige plads i hovedturneringen.

Eksterne henvisninger 
 Rio Open  
 ATP - Rio de Janeiro 2024 - Results

Noter 

2024
ATP Tour 2024
Diogo Jota

Diogo José Teixeira da Silva (født d. 4 december 1996), også kendt som Diogo Jota, er en portugisisk professionel fodboldspiller, der spiller som angriber eller kantspiller for Premier League-klubben Liverpool og det portugisiske landshold. 

Han begyndte sin karriere med Paços de Ferreira, inden han i 2016 skiftede til Atlético Madrid i La Liga. Efter to sæsoner i Primeira Liga blev han udlånt til Primeira Liga-klubben FC Porto i 2016 og den engelske EFL Championship-klub Wolverhampton Wanderers i 2017. Efter at have hjulpet dem med at rykke op til Premier League, skiftede han til klubben i 2018 for en rapporteret overførselssum på €14 millioner og nåede at spille 131 kampe for dem og score 44 mål. I 2020 skiftede han til Liverpool for en rapporteret overførselssum på £41 millioner.

Jota er tidligere portugisisk ungdomslandsholdsspiller og har repræsenteret sit land på U19-, U21- og U23-niveauer. Han var en del af truppen til UEFA Nations League-finalerne i 2019, som Portugal vandt på hjemmebane, og gjorde sin debut på det portugisiske landshold i november 2019 og spillede også ved UEFA Euro 2020.

Landshold 
I marts 2019 blev Jota for første gang udtaget til det portugisiske landshold før de første UEFA Euro 2020-kvalifikationskampe mod Ukraine og Serbien.Selvom han endnu ikke havde spillet en landskamp, var han en del af holdet, der vandt 2019 UEFA Nations League Finals på hjemmebane i juni, men kom ikke på banen. Den 14. november debuterede han som indskifter i det 84. minut for Cristiano Ronaldo i en 6-0-sejr mod Litauen i en UEFA Euro 2020-kvalifikationskamp. Han scorede sit første internationale mål den 5. september 2020 i en 4-1 hjemmesejr over Kroatien i UEFA Nations League.

Jota blev udtaget til Portugals endelige trup til den udskudte UEFA Euro 2020-turnering og scorede i en 4-2 gruppespilnederlag til Tyskland. Han spillede alle kampe i en knockout-udgang mod Belgien.

Den 18. oktober 2022 blev Jota udelukket fra 2022 FIFA World Cup på grund af en lægskade, han pådrog sig under en ligakamp med Liverpool mod Manchester City den 16. oktober 2022. Hans tidslinje for bedring er ukendt, selvom Liverpool-manager Jürgen Klopp udtalte, at han ikke vil have brug for operation.

Privatliv 
Jota er en ivrig gamer og var pr. 6. februar 2021 rangeret som verdens nummer et i FIFA 21's Champions Leaderboard. Han har sit eget eSports hold kendt som "Diogo Jota eSports" og streamer regelmæssigt på Twitch.Under lockdown i løbet af COVID-19 pandemien deltog han i en invitational serie af FIFA-kampe, arrangeret af Premier League, og vandt til sidst finalen mod sin fremtidige holdkammerat Trent Alexander-Arnold.

Jota og hans kone Rute Cardoso har en søn født i 2021.

Referencer 

Fodboldspillere fra Portugal
Yes (flertydig)

Yes henviser til flere artikler:
 Yes – engelsk rockband.
 Yes (Yes-album) - et album fra 1969 af Yes
 YES – europæisk politisk ungdomsorganisation.
 Yes (Ben & Tan-sang) – sang, der vandt Dansk Melodi Grand Prix 2020.
 Yes (Coldplay-sang) 
 Yes (LMFAO-sang)
 Yes (Pet Shop Boys-album)

Andet 
 Yes Man – amerikansk film.
 Yes Minister – britisk tv-serie.
 Yesh Atid – israelsk politisk parti.
 Walter og Carlo - yes, det er far – dansk film.
Calvin Ramsay

Calvin William Ramsay (født 31. juli 2003) er en skotsk professionel fodboldspiller, der i øjeblikket spiller som højreback for Premier League klubben Liverpool og det skotske landshold.

Klubkarriere

Aberdeen 
Efter at have avanceret gennem ungdomsrækkerne i Aberdeen, fik Ramsay sin debut som en sen udskiftning mod Dundee United i marts 2021, under midlertidig manager Paul Sheerin. Ramsay fortsatte med at lave fem yderligere optrædener i sin første sæson med seniorholdet. Han gjorde sin europæiske debut for klubben mod svenske BK Häcken i juli 2021 i en UEFA Conference League-kvalifikation. Han startede som højre back i en 5-1 sejr og assisterede det første mål i kampen. Ramsay vandt SFWA Young Player of the Year-prisen for 2021-22, hans eneste fulde sæson med Aberdeen.

Liverpool 
I juni 2022 skiftede Ramsay til Premier League-klubben Liverpool. Han underskrev en fem-årig kontrakt til en startpris på £4,2 millioner, en klubrekord for et salg fra Aberdeen.

Den 1. november 2022 fik Ramsay sin debut for Liverpool, da han blev skiftet ind som en sen udskiftning i den 2-0 sejr mod Napoli i UEFA Champions League 2022-23. Den 9. november 2022 startede han sin første kamp for Liverpool i sejren mod Derby County i tredje runde af EFL Cup på Anfield.

Internationale karriere 
Ramsay blev udtaget til det skotske A-landshold i november 2022. Han fik sin debut på landsholdet den 16. november i en 2-1 venskabskamp mod Tyrkiet.

Referencer 

Fodboldspillere fra Skotland
Drăgăneşti-Olt

Drăgănești-Olt (rumænsk udtale [drəɡəˌneʃtʲ ˈolt]) er en by i distriktet  Olt i Muntenien, Rumænien. Det første dokument, der nævner den, er fra 1526. Drăgănești-Olt blev en by i 1968. Byen, der har  indbyggere, administrerer en landsby, Comani.

Geografi
Byen ligger på den Valakiske slette. Den ligger på venstre bred af floden Olt i en højde på ca.100 moh. Den ligger i den centrale del af distriktet, i en afstand af 35 km fra distriktets hovedsæde, Slatina, og 65 km nord for Turnu Măgurele. 

Byen gennemkrydses af amtskommunevej DJ546, som møder nationalvejen DN6 et par kilometer mod syd. Togstationen Drăgănești-Olt betjener CFR Linje 900, som kører fra Bukarest, 138 km mod øst, til Timișoara og grænsen til Serbien mod vest.

Kilder og henvisninger

Byer i distriktet Olt